{{citat|''Skabet er udført i amerikansk Nøddetræ, hvis naturlige Farve godt gjengiver de i hinanden slyngede Vinranker. Ved Siderne, samt bag Fod- og Overstykket, findes blankpoleret, lysere og guulladent Træ. Emblemet samt Inskriften ere anbragte med Gulv, Sølv og Farver paa røde og blaae lakerede Blikplader; det mørkegrønne Klædepapir indvendig fremhæver godt de lyse Udstillingsgenstande.....''}}
[[Fil:Alfred Benzons apoteksskab 1862.jpg|thumb|left|Alfred Benzons [[officin]] fra 1862 tegnet af [[Christian Hetsch]]]]
Hans mål, der også væsentlig blev nået, var at kunne forsyne landets apotekere med droger. [[1865]] oprettede han endnu Østergades Materialhandel og i [[1873]] et [[homøopati]]sk apotek, alt i det gamle Svaneapotek, som han endelig i [[1877]] helt ombyggede, da den smalle Peder Madsens Gang, hvortil indgangen var gennem en port i apoteket, ved [[Det Kjøbenhavnske Bygge-Selskab|Kjøbenhavns Byggeselskabs]] bestræbelser bragtes til at forsvinde. Samme år oprettede han Ny Østergades tekniske Materialhandel, og i [[1883]] anlagde han efter regeringens opfordring et apotek på [[Færøerne]] ([[Thorshavn]]). I forbindelse med denne hans store farmaceutiske virksomhed skal det nævnes, at han i 1862 var ivrig for gennemførelsen af A.W. Andersens, oprindelig i [[1857]] fremkomne, projekt til Kalvebod Strands uddybning som nyttigt for den københavnske industri, at han med liv deltog i diskussionen om den bedste ordning af vore toldforhold set fra industriens standpunkt (1862, 1873), og at han fra [[1859]]-[[1875|75]] var et virksomt medlem af [[Industriforeningen]]s bestyrelse. Det hører endnu til hans industrielle virksomhed, at han fra 1873 til sin død var den ledende ånd i aktieselskabet [[Kastrup Glasværk]], samt at han ved [[Weltausstellung 1873 Wien|Verdensudstillingen i Wien 1873]] fungerede som dansk jurymedlem (hvad han også gjorde [[1881]] i [[Malmø]] og ved flere indenlandske landboindustrielle udstillinger). I den officielle beretning om wienerudstillingen gav han en omfattende meddelelse om den [[grønland]]ske [[kryolit]] og den på den grundede industri. Benzon var nemlig ikke alene en virksom forretningsmand, men en kundskabsrig naturkyndig. Han dyrkede navnlig [[botanik]] og [[ornitologi]], hvorom flere afhandlinger af ham i udenlandske tidsskrifter vidne; han var korresponderende medlem af flere udenlandske selskaber, bl.a. Norddeutscher Apothekerverein. I de nævnte fag besad han store, af ham selv tilvejebragte samlinger, hvortil endnu sluttede sig betydelige samlinger af [[mollusk]]er og [[konkylie]]r, ikke at tale om to energisk gennemføre samlinger af oldsager og mønter. Et praktisk udslag af hans kærlighed til naturen er endelig hans virksomme deltagelse i oprettelsen af det [[aktieselskab]], som i [[1872]] overtog og udvidede den [[Zoo København|Zoologiske Have]] ved København, som han stadig omfattede med levende interesse. Han var i det hele en energisk, livlig og vittig mand, der var godt skikket til at bryde nye baner. 19. december 1884 afgik han ved døden, og efter hans bestemmelse fik de offentlige museer lov til at udtage de sjældenheder af hans samlinger, som de måtte ønske; hans farmakognostiske samling overgik hel til [[Botanisk Museum]]. Størstedelen af den farmakognostiske samling blev i 1892 overdraget til den nyoprettede Farmaceutisk Læreanstalt, og findes i dag udstillet på [[NaturMedicinsk Museum]].
Historie Erhvervsliv Ledelse Foreninger Ledere